Indian Currency Rupees
బ్యాంకుల్లో ఉన్న రుణాలు రూ.2.11 లక్షల కోట్లు
ముంబై, అక్టోబరు 16: భారతీయ బ్యాంకింగ్‌ రంగంలో ఉన్నరుణాలు 10.4శాతం పెరిగాయి. సెప్టెంబరు 30వ తేదీ నాటికి రుణాలు 2.11 లక్షల కోట్ల బకా యిలు చేరుకున్నట్లు అంచనా. అలాగే డిపాజిట్లు కూడా 11.3శాతం పెరిగాయి. భారతీయ రిజర్వు బ్యాంకు వారంవారం గణాంకాల నివేదికలో ఈ వివ రాలను అందించింది. బ్యాంకింగ్‌ వ్యవస్థలో 2.11 లక్షల కోట్లరూపాయలు బకాయిలున్నాయి. డాలర్లలో చూస్తే 31.56 బిలియన్‌ డాలర్లుగా ఉన్నాయి. అవి రానురాను 75.21లక్షల కోట్ల రూపాయలకు చేరింది. సెప్టెంబరు 30వ తేదీ నాటికి రెండువారాల్లోనే మంచి ప్రగతిని సాధించింది. ఇక ఆహారేతర రంగంలో రుణపరపతి 2.21 లక్షల కోట్ల రూపాయల నుంచి 74.35 లక్షల కోట్ల రూపాయలకు చేరిందని, ఆహార విభాగం రుణపరపతి మాత్రం 105.30 బిలియన్‌ రూపాయల నుంచి 854.60 బిలియన్‌ రూపాయలకు చేరిందని ప్రకటించింది. బ్యాంకు డిపాజిట్లు మాత్రం 3.52 లక్షల కోట్ల రూపాయల నుంచి 101.43 లక్షల కోట్లకు చేరాయి.